smcproject/ml-wiki-sentences huggingface dataset:
സംരക്ഷണത്തിനുള്ള അപേക്ഷ ഒന്നോ അതിലധികമോ മക്കൾക്കെതിരേയോ മക്കളില്ലാത്ത മുതിർന്ന പൗരന്മരുടെ കാര്യത്തിൽ ബന്ധുക്കൾക്കെതിരെയോ നൽകാവുന്നതാണ്.
പ്രധാന അപെക്ഷ നിലനിൽക്കേ ത്തന്നെ , താൽക്കാലിക പ്രതിമാസ ബത്ത നൽകുവാൻ എതിർകക്ഷിയോട് ഉത്തരവിടുവാനും ട്രൈബ്യൂണലിന് അധികാരമുണ്ടായിരിക്കും.
ഏതെങ്കിലും മകൻ/മകൾ/ബന്ധുവിന് ഇത്തരത്തിൽ സംരക്ഷിക്കാൻ ബാദ്ധ്യതയുള്ള മറ്റുള്ളവരേയും ഈ അപേക്ഷയിൽ കക്ഷി ചേർക്കാവുന്നതാണ്.
എതിർകക്ഷി/കൾക്ക് നോട്ടീസ് നൽകിയ ശേഷം ട്രൈബ്യൂണൽ ജീവനാംശ തുകയെ സംബന്ധിച്ചുള്ള അന്യോഷണം നടത്തുന്നതായിരിക്കും.
ഇത്തരം അപേക്ഷ ലഭിക്കുകയും നോട്ടീസ് നൽകയും ചെയ്ത് 90 ദിവസത്തിനകം, ട്രൈബ്യൂണൽ അപേക്ഷയിൽ തീർപ്പു കൽപ്പിക്കേണ്ടതാണ്.
ഏതെങ്കിലും കാരണവശാൽ നിശ്ചിത കാലാവധിക്കുള്ളിൽ തീർപ്പ് കൽപ്പിക്കാൻ പറ്റാതെ വരികയാണെങ്കിൽ മതിയായ കാരണം രേഖപ്പെടുത്തി പരമാവധി 30 ദിവസത്തേക്ക് കാലയളവ് നീട്ടാവുന്നതാണ്.
സംരക്ഷണത്തിന് വേണ്ടിയുള്ള നടപടിയിൽ ട്രൈബ്യൂണലിന് പ്രസ്തുത എതിർകക്ഷിക്കെതിരെ, അപേക്ഷകന് ജീവനാംശ തുകയും നടപടിചിലവികലും നൽകുവാൻ ഉത്തരവ് കൽപ്പിക്കാവുന്നതാണ്.
അപേക്ഷയിൽ വിധിയായ തിയതി മുതൽക്കോ അല്ലെങ്കിൽ ട്രൈബ്യൂണൽ പ്രത്യേകം ഉത്തരവിടുന്ന പക്ഷം അപേക്ഷ തിയ്യതി മുതൽക്കോ പ്രസ്തുത ജീവനാംശം കൊടുക്കുവാൻ എതിർകക്ഷി/കളോട് ഉത്തരവിടാവുന്നതാണ്.
അപേക്ഷയിൽ അവസാന വിധി പുറപ്പെടുവിച്ച്തിന് ശേഷവും എതിർകക്ഷി/കൾ മതിയായ കാരണം കൂടാതെ ഉത്തരവു ലംഘിക്കുന്ന പക്ഷം, അവർക്കെതിരെ വാറണ്ട് പുറപ്പെടുവിക്കാനും അയാളെ ഒരു മാസം വരേയൊ അല്ലെങ്കിൽ അതിനു മുമ്പേ പണം കൊടുക്കുന്നതായാൽ അതു വരേയോ  തടവിൽ പാർപ്പിക്കുവാൻ ഉത്തരവിടാവുന്നതാണ്.
എന്നാൽ എതിർകക്ഷിയിൽ നിന്നും വസൂലാക്കുവാനുള്ള തുകയ്ക്കുള്ള അപേക്ഷ, തുക നൽകുവാൻ കൽപ്പിച്ചിട്ടുള്ള തിയ്യതി മുതൽ,  3 മാസത്തിനകം ട്രൈബ്യൂണലിനു സമർപ്പിച്ചിട്ടില്ലെങ്കിൽ പ്രസ്തുത തുക വസൂലാക്കുവാൻ വാറന്റ് പുറപ്പെടുവിക്കാനാവുന്നതല്ല.
ട്രൈബ്യൂണലില്  മക്കൾ/ബന്ധുവിനെതിരെ അപേക്ഷ ബോധിപ്പിക്കുവാൻ ചില അധികാര പരിധിയുണ്ട്.
അതായത് അപേക്ഷകൻ താമസിക്കുന്നതോ അല്ലെങ്കിൽ ഒടുവിൽ താമസിച്ചതോ അല്ലെങ്കിൽ മക്കളോ ബന്ധുവോ താമസിക്കുന്ന ജില്ലയിലെ ട്രൈബ്യൂണലിനാണ് അപേക്ഷ ബോധിപ്പിക്കേണ്ടത്.
മക്കളോ ബന്ധുവോ ഹാജരാവുന്നത് ഉറപ്പു വരുത്തുവാൻ ക്രിമിനൽ നടപടി നിയമസംഹിത പ്രകാരം വ്യവസ്ഥചെയ്തിട്ടുള്ളതുപോലെ ട്രൈബ്യൂണലിനു ഒന്നാം ക്ലാസ്സ് ജുഡീഷ്യൽ മജിസ്ട്രേറ്റിന്റെ അധികാരം ഉണ്ടായിരിക്കും.
തേളിവുകൾ മക്കളുടെ/ബന്ധുവിന്റെ സാന്നിദ്ധ്യത്തിൽ എടുക്കുന്നതായിരിക്കും.
എന്നാൽ എതിർകക്ഷി/കൾ മൻ:പൂർവ്വം ഹാജരാവതിരിക്കുകയോ ഉപേക്ഷ കാണിക്കുകയോ ചെയ്യുന്നുവെന്ന് ട്രൈബ്യൂണലിനു ബോധ്യപ്പെടാൽ കേസ് എക്സ്പാർട്ടിയായി വിധിക്കാവുന്നതാണ്.
മക്കളൊ ബന്ധുക്കളൊ ഇന്ത്യയ്ക്കു പുറത്തു താമസിക്കുകയാണെങ്കിൽ അവർക്കെതിരെയുള്ള സമൻസ് കേന്ദ്ര സർക്കാർ അധോറിറ്റി മുഖേന അയച്ചു നടത്തുന്നതാണ്.
ട്രൈബ്യൂണല് സമ്മറിയായ നറ്റപടി ക്രമം പിന്തുടരുന്നതാണ്.
കൂടാതെ തെളിവെടുക്കുവാനും സാക്ഷി സാന്നിധ്യം ഉറപ്പുവരുത്തുവാനും രേഖകളും വസ്ത്തുക്കളും ഹാജറാക്കുന്നതിനുള്ള നറ്റപടിയെടുക്കുവാനും മറ്റും ട്രൈബ്യൂണലിനു സിവിൽ കോടതിയുടെ അധികാരമുണ്ടായിരിക്കും.
ട്രൈബ്യൂണലിനു ഉത്തരവിടാവുന്ന പരമാവധി സംഖ്യ 10,000/ - രൂപയാണ്.
ഇത്തരത്തിലുള്ള പ്രതിമാസ സംഖ്യക്ക് പലിശ നൽകുവാൻ ഉത്തരവിടാനും ട്രൈബ്യൂണലിനു അധികാരമുണ്ട്.
അപ്രകാരമുള്ള കുറഞ്ഞ പലിശ 5 % ഉം കൂടിയ പലിശ 18 % ഉം ആകുന്നു.
ട്രൈബ്യൂണലിന്റെ ഉത്തരവു മൂലം സങ്കടക്കാരനായ മാതപിതാക്കൾക്ക് / മുതിർന്ന പൗരന്  അപ്പലേറ്റ് ട്രിബ്യൂണലിൽ 60 ദിവസങ്ങൾക്കകം  അപ്പീൽ ബോധിപ്പിക്കാവുന്നതാണ്.
തൽസമയം അപ്പീൽ ബോധിപ്പിക്കുന്നതിൽനിന്ന് മതിയായ കാരണത്താൽ അപ്പീല് വാദി തടയപ്പെട്ടുവെന്നു ട്രൈബ്യൂണലിനു ബോധ്യപ്പെട്ടാൽ 60 ദിവസങ്ങൾക്ക് ശേഷവും അപ്പീൽ സ്വീകരിക്കുന്നതാണ്.
ട്രൈബ്യൂണൽ, അപ്പലേറ്റ് ട്രൈബ്യൂണൽ എന്നിവ മുമ്പാകെ അഭിഭാഷകന് കക്ഷിയെ പ്രതിനിധാനം ചെയ്യുവാൻ അവകാശമില്ല.
എന്നാൽ ഇത്തരത്തിൽ അഭിഭാഷകരുടെ സേവനം ഉപയോഗപ്പെടുത്താമെന്നു ബഹു: കേരള ഹൈക്കോടതി റിട്ട് നമ്പർ 24492/2013 ( ലത സുമം കേസ്) ല് 9-1-2013 തിയ്യതി  വിധിപുറപ്പെടുവിച്ചിട്ടുണ്ട്.
ജീവന്റെയും സ്വത്തിന്റെയും സംരക്ഷണം
മുതിർന്ന പൗരന്മാരുറ്റെ ജീവനും സ്വത്തും സംരക്ഷിക്കാൻ വ്യാപകമായ കർമ്മപദ്ധതി സംസ്ഥാന സർക്കാർ നിശ്ചയിക്കേണ്ടതാണ്.
ഈ നിയമം പ്രാബല്യത്തിൽ വന്ന ശേഷം മുതിർന്ന പൗരനിൽ നിന്നു ചില സാഹചരയങ്ങളിൽ ആർക്കെങ്കിലും സ്വത്തു കൈമാറിക്കിയിട്ടുണ്ടെങ്കിൽ ആ കൈമാറ്റം അസാധുവാക്കി പ്രഖ്യാപിക്കാൻ ട്രൈബ്യൂണലിന് അധികാരമുണ്ട്.
അതായത്, മുതിർന്ന പൗരന് അടിസ്ഥാന ഭൗതിക ആവശ്യങ്ങൾ നൽകിക്കൊള്ളാമെന്ന വ്യവസ്ഥയിൽ അയാളുടെ സ്വത്തുക്കൾ സമ്മാനമായോ മറ്റു വിധത്തിലോ കൈമാറ്റം ചെയ്യുകയും കൈമാറിക്കിട്ടിയ ആൾ അങ്ങനെയുള്ള സുഖ സൗകര്യങ്ങളും ഭൗതിക ആവശ്യങ്ങളും നൽകുന്നത് നിരസിക്കുകയോ വീശ്ചവരുത്തുകയോ ചെയ്താൽ സ്വത്തു കൈമാറ്റം വഞ്ചനാപൂർവ്വമോ ഭീഷണി മൂലമോ സ്വാധീനത്താലോ ഉണ്ടാക്കിയതായി കണക്കാക്കി കൈമാറ്റം നൽകിയയാളുടെ ഇച്ഛയനുസരിച്ച് ട്രൈബ്യൂണലിനു ടി കൈമാറ്റം അസാധുവായി പ്രഖ്യാപിക്കാം.
ഈ നിയമം കേരളത്തിൽ നടപ്പാക്കിയത് 24-8-2008  അകയാൽ അതിനു മുമ്പേ നടന്ന ഇത്തരം കൈമാറ്റങ്ങളിൽ നടപെടിയെടുക്കുവാൻ ട്രൈബ്യൂണലിന് അധികാരമില്ല.
(Vincent V Augustine and another- WP(C) 2065/2012 of Kerala high court) കുറ്റങ്ങളും വിചാരണയും
മുതിർന്ന പൗരനെ സംരക്ഷിക്കുവാൻ ഉത്തരവാദപ്പെട്ട ആരെങ്കിലും അങ്ങനെയുള്ള മുതിർന്ന പൗരനെ പൂർണ്ണമായി ഉപേക്ഷിക്കുക എന്ന ലക്ഷ്യത്തോടെ ഏതെങ്കിലും സ്ഥലത്ത് അയാളെ ഉപേക്ഷിച്ചു പോകുകയാണെങ്കിൽ അയാളെ  മൂന്ന് മാസത്തോളമാകാവുന്ന തടവു ശിക്ഷയ്ക്കോ അയ്യായിരം രൂപയോളമാകാവുന്ന പിഴയ്ക്കോ രണ്ടിനും കൂടിയോ ശിക്ഷിക്കാവുന്നതാണ്.
ഇത്തരത്തിലുള്ള കുറ്റം കൊഗ്നിസിബിളും ജാമ്യം ലഭിക്കാവുന്നതും സമ്മറിയായി വിചാരണ ചെയ്യാവുന്നതുമാണ്.
അവലംബം 91 വയസ്സായ പിതാവിന്റെ പരാതി-മലയാള മനോരമ ന്യൂസ് First case registered under this Act Archived 2013-10-17 at the Wayback Machine .
[www.kerala.gov.in/index.php?option=com_docman task...‎ബെയർ ആക്ട്] പോലീസിന്റെ കടമകൾ Archived 2012-07-17 at the Wayback Machine .
Bare Act [
മാതു ഇംഗ്ലീഷ് വിലാസം https://ml.wikipedia.org/wiki/Maathu
1980 കളിലും 1990 കളിലും മലയാള സിനിമയിൽ സജീവമായിരുന്ന നടിയാണ് മാതു .
1977-ൽ പ്രദർശനത്തിനെത്തിയ സന്നദി അപ്പന്ന എന്ന കന്നട ചിത്രത്തിൽ ബാലതാരമായാണ് മാതു സിനിമയിലേക്ക് എത്തുന്നത്.
ആ സിനിമയിലെ അഭിനയത്തിലൂടെ മികച്ച ബാലതാരത്തിനുള്ള കാർണാടക സർക്കാരിന്റെ പുരസ്‌കാരം മാതുവിന് കിട്ടിയിരുന്നു.
1989-ൽ നെടുമുടി വേണു സംവിധാനം ചെയ്ത പൂരം എന്ന സിനിമയിലൂടെയാണ് മലയാളചലച്ചിത്രരംഗത്തേക്ക് കടന്നുവരുന്നത്.
പിന്നീട് മലയാളസിനിമയിലെ ഒട്ടനവധി ഹിറ്റു ചിത്രങ്ങളിലൂടെ  ചലച്ചിത്രരംഗത്ത് സജീവമായി.
മമ്മൂട്ടി നായകനായി എത്തിയ അമരം എന്ന ചിത്രം മാതുവിന്റെ അഭിനയജീവിതത്തിലെ മികച്ച കഥാപാത്രങ്ങളിലൊന്നാണ്.
ചിത്രത്തിൽ മമ്മൂട്ടിയുടെ മകളുടെ വേഷമാണ് അവതരരിപ്പിച്ചത്.
സിനിമയിലെത്തിയപ്പോൾ മാധവി എന്ന പേര് മാറ്റി മാതുവായി.
പിന്നീട് ഡോക്ടർ ജേക്കബുമായുള്ള വിവാഹത്തിന് ശേഷം മീന എന്ന പേരും മാതു സ്വീകരിച്ചിരുന്നു.
വിവാഹത്തിന് വേണ്ടി ക്രിസ്തുമതം സ്വീകരിച്ചെന്നായിരുന്നു നടിയെ കുറിച്ച് വന്ന വാർത്തകൾ എന്നാൽ അങ്ങനെയല്ലെന്ന് നടി തന്നെ വ്യക്തമാക്കിയിരുന്നു.
വീട്ടുകാരുടെ എതിർപ്പുമായുള്ള വിവാഹത്തിന് ശേഷം നടി ഭർത്താവിനൊപ്പം അമേരിക്കയിൽ സ്ഥിരതാമസമാക്കുകയായിരുന്നു.
2012-ൽ വിവാഹമോചനം നേടിയതിന് ശേഷം താരം ന്യൂയോർക്കിൽ ഒരു നൃത്തവിദ്യാലയം നടത്തി വന്നിരുന്നു.
2018 ഫെബ്രുവരിയിൽ വീണ്ടും വിവാഹിതയായി.
പുരസ്കാരങ്ങൾ 1977 ബാലതാരത്തിനുള്ള കർണ്ണാടക സർക്കാരിന്റെ ചലച്ചിത്ര പുരസ്കാരം - സന്നദി അപ്പന്ന 1994 കേരള ഫിലിം ക്രിട്ടിക്സ് അസ്സോസിയേഷൻ അവാർഡ് - പ്രദക്ഷിണം 1995 കേരള ഫിലിം ക്രിട്ടിക്സ് അസ്സോസിയേഷൻ അവാർഡ് - സമുദായം ചലച്ചിത്രങ്ങൾ വർഷം ചലച്ചിത്രം കഥാപാത്രം ഭാഷ 2019 അനിയൻ കുഞ്ഞും തന്നാലായാത് - മലയാളം 2011 ഉപ്പുകണ്ടം ബ്രദേഴ്സ്: ബാക്ക് ഇൻ ആക്ഷൻ ലീന ആർക്കൈവ് ഫൂട്ടേജ് കാമിയോ മലയാളം 2000 എന്റെ പ്രിയപ്പെട്ട മുത്തുവിന് മലയാളം 1999 ടോക്കിയോ നഗറിലെ വിശേഷങ്ങൾ ഗംഗ മലയാളം 1999 ആനമുറ്റത്തെ ആങ്ങളമാർ ജയലക്ഷ്മി മേനോൻ മലയാളം 1999 ആയിരം മേനി ലക്ഷ്മി മലയാളം 1999 മോഹക്കൊട്ടാരം - മലയാളം 1998 രക്തസാക്ഷികൾ സിന്ദാബാദ് കുഞ്ഞി മലയാളം 1998 മന്ത്രി മാളികയിൽ മനസമ്മതം റെക്സി മലയാളം 1998 മാട്ടുപ്പെട്ടി മച്ചാൻ പാർവതി മലയാളം 1998 സമാന്തരങ്ങൾ ആമിന മലയാളം 1997 കല്യാണ ഉണ്ണികൾ സുഗന്ധി മലയാളം 1997 മുദ്ദിന കണ്മണി അംബിക കന്നഡ 1997 രാജണ്ണ കന്നഡ 1997 സങ്കീർത്തനം പോലെ തുളസി മലയാളം 1997 വാചാലം മീനാക്ഷി മലയാളം 1996 ഹാർബർ പഞ്ചമി മലയാളം 1996 കാഞ്ഞിരപ്പള്ളി കറിയാച്ചൻ ആനി മലയാളം 1995 മാണിക്യചെമ്പഴുക്ക ശ്രീദേവി / രാജവല്ലി മലയാളം 1995 ഒരു അഭിഭാഷകന്റെ കേസ് ഡയറി ശാലിനി മലയാളം 1995 കാട്ടിലേ തടി തേവരുടെ ആന സിന്ധു മലയാളം 1995 ഇന്ത്യൻ മിലിട്ടറി ഇന്റലിജൻസ് മലയാളം 1995 രഥോൽസവം മീനു മലയാളം 1995 സമുദായം സതി മലയാളം 1994 നെപ്പോളിയൻ ഗീത മലയാളം 1994 ഗമനം ശ്യാമ മലയാളം 1994 പ്രദക്ഷിണം റാഹേൽ മലയാളം 1994 മലപ്പുറം ഹാജി മഹാനായ ജോജി ഗൗരി മലയാളം 1994 രുദ്രാക്ഷം രേവതി മലയാളം 1994 വാരഫലം അഞ്ജലി മലയാളം 1994 അവൻ അനന്തപദ്മനാഭൻ - മലയാളം 1994 മൂന്നം ലോക പട്ടാളം ഗോപിക മലയാളം 1993 അദ്ദേഹം എന്ന ഇദ്ദേഹം നാൻസി മലയാളം 1993 ഡോളർ മിനി മലയാളം 1993 എന്റെ ശ്രീക്കുട്ടിയ്ക്ക് ശ്രീക്കുട്ടി മലയാളം 1993 ഉപ്പുകണ്ടം ബ്രദേഴ്സ് ലീന മലയാളം 1993 ഒരു കടങ്കഥ പോലെ സന്ധ്യ മലയാളം 1993 സാക്ഷാൽ ശ്രീമാൻ ചാത്തുണ്ണി മായ മലയാളം 1993 ആഗ്നേയം എമി മലയാളം 1993 ഏകലവ്യൻ മാലു മലയാളം 1993 പാടലീപുത്രം മലയാളം 1992 കള്ളൻ കപ്പിലിൽ തന്നെ സാവിത്രി മലയാളം 1992 സവിധം റീന മലയാളം 1992 ബാബാ ഹോട്ടൽ സ്വപ്‌ന തെലുങ്ക് 1992 സദയം ജയ മലയാളം 1992 പ്രമാണികൾ മലയാളം 1992 ചെപ്പടിവിദ്യ ഇന്ദുലേഖ മലയാളം 1992 ആയുഷ്കാലം ശോഭ മലയാളം 1991 സന്ദേശം ലതിക മലയാളം 1991 പാരലൽ കോളേജ് ഇന്ദു മലയാളം 1991 കടലോരക്കാറ്റ് ജയന്തി മലയാളം 1991 തുടർക്കഥ ലക്ഷ്മി തമ്പുരാട്ടി മലയാളം 1991 അമരം രാധ മലയാളം 1991 നാഥു നട്ടാച്ചു - തമിഴ് 1990 കുട്ടേട്ടൻ ഇന്ദു മലയാളം 1990 കലിയുഗ കൃഷ്ണ ജ്യോതി കന്നഡ 1990 നീനെ നന്നാ ജീവ - കന്നഡ 1989 അദ്രുസ്ത രേഖ ശ്യാമള കന്നഡ 1989 പൂരം മാതു മലയാളം 1989 മൻമദ സാമ്രാജ്യം - തെലുങ്ക് 1988 ജാദിക്കേത മൂഡി ഉമ തമിഴ് 1988 കോയിൽ മണി ഓശൈ തമിഴ് 1979 നീയാ?
ബാല താരം തമിഴ് 1978 ബൈരവി ബാല താരം തമിഴ് 1977 സനാദി അപ്പന്ന ബാല താരം കന്നഡ
മാതാ ഗുജ്രി യൂണിവേഴ്സിറ്റി ഇംഗ്ലീഷ് വിലാസം https://ml.wikipedia.org/wiki/Mata_Gujri_University
ഇന്ത്യയിലെ ബീഹാറിലെ കിഷൻഗഞ്ചിൽ സ്ഥിതി ചെയ്യുന്ന ഒരു സ്വകാര്യ സർവ്വകലാശാലയാണ് മാതാ ഗുജ്രി യൂണിവേഴ്സിറ്റി.
മാതാ ഗുജ്‌രി മെമ്മോറിയൽ മെഡിക്കൽ കോളേജും എൽഎസ്‌കെ ഹോസ്പിറ്റൽ ട്രസ്റ്റും ചേർന്നാണ് ഈ സർവ്വകലാശാല സ്ഥാപിച്ചത്, ബീഹാറിലെ എല്ലാ സ്വകാര്യ സർവ്വകലാശാലകളെയും പോലെ, ഗസറ്റ് വിജ്ഞാപനത്തിലൂടെ ബീഹാർ പ്രൈവറ്റ് യൂണിവേഴ്‌സിറ്റീസ് ആക്റ്റ്, 2013 പ്രകാരം ഇത് പ്രവർത്തിക്കുന്നു.
മെഡിക്കൽ കൗൺസിൽ ഓഫ് ഇന്ത്യ (എംസിഐ) അംഗീകരിച്ച മാതാ ഗുജ്രി മെമ്മോറിയൽ മെഡിക്കൽ കോളേജ് ലയൺസ് സേവാ കേന്ദ്ര ഹോസ്പിറ്റലിന്റെ അനുബന്ധ സർവകലാശാലയാണിത്.
മാതാ ഗുജ്രിയുടെ പേരിലാണ് ഇത് അറിയപ്പെടുന്നത്.
ഘടക സ്ഥാപനങ്ങൾ
കോളേജിൽ ഇനിപ്പറയുന്ന ഘടക സ്ഥാപനങ്ങൾ ഉൾക്കൊള്ളുന്നു: മാതാ ഗുജ്രി മെമ്മോറിയൽ മെഡിക്കൽ കോളേജ് ലയൺസ് സേവാ കേന്ദ്ര ഹോസ്പിറ്റൽ (MGMMC) മാതാ ഗുജ്രി ഫാർമസി കോളേജ് മാതാ ഗുജ്രി കോളേജ് ഓഫ് നഴ്സിംഗ് മാതാ ഗുജ്രി ജിഎൻഎം നഴ്സിംഗ് സ്കൂൾ അവലംബം പുറം കണ്ണികൾ ഔദ്യോഗിക വെബ്സൈറ്റ്
മാതാവിന്റെ വണക്കമാസം
യേശുവിന്റെ അമ്മയായ മറിയത്തെ മേയ്‌മാസറാണിയായി ബഹുമാനിച്ചുകൊണ്ട് കത്തോലിക്കാ സഭയിൽ വർഷം തോറും നടപ്പുള്ള ഒരു ഭക്തിപദ്ധതിയാണ്‌ മാതാവിന്റെ വണക്കമാസം .
സാധാരണയായി മേയ് മാസത്തിലെ സായാഹ്നങ്ങളിൽ പതിവുള്ള ഈ വണക്കം , ദേവലയങ്ങളുടേയോ വീടുകളുടേയോ അകത്തോ, തുറസ്സായ പൊതുസ്ഥലങ്ങളിലോ ആകാം.
പതിനാറാം നൂറ്റാണ്ടുമതൽ കത്തോലിക്കാ സഭയിലാകെ നിലവിലുള്ള ഈ ഭക്തിപദ്ധതി അന്നുമുതൽ കത്തോലിക്കാ സമൂഹങ്ങളുടെ മത-സാംസ്കാരികജീവിതത്തിന്റെ ഒരു അവിഭാജ്യഘടകമാണ്‌.
വണക്കമാസത്തിൽ എല്ലാ ദിവസവും മറിയത്തോടുള്ള പ്രത്യേക പ്രാർഥനകളുണ്ട്.
പല ദേവാലയങ്ങളിലും വണക്കമാസ പ്രാർഥനകൾ വി. കുർബാനയ്ക്കു ശേഷം നടത്തിവരുന്നു.
വൈദികൻ തിരുവസ്ത്രങ്ങളണിഞ്ഞ് മുട്ടുകുത്തി അതത് ദിവസത്തെ പ്രാർഥനകൾ ചൊല്ലും.
ദൈവമാതാവിന്റെ ലുത്തിനിയയും മരിയഭക്തിഗാനങ്ങളും പ്രാർഥനയ്‌ക്കൊപ്പം ആലപിക്കും.
കേരളത്തിൽ ഇതിന്റെ ഭാഗമായി പാടാറുള്ള പഴയ ഗാനങ്ങളിൽ ഒന്നിന്റെ തുടക്കം "നല്ല മാതാവേ മരിയേ" എന്നാണ്‌.
വിശുദ്ധ മറിയത്തെ "മേയ്‌മാസറാണി" ആയി അവതരിപ്പിക്കുന്ന ചിത്രത്തോടു കൂടിയ അയർലൻഡിലെ ഒരു അൾത്താര ചരിത്രം, ക്രമം
മാതാവിന്റെ മേയ്‌മാസവണക്കത്തിന്റെ തുടക്കം ഇറ്റലിയിൽ പതിനാറാം നൂറ്റാണ്ടിലായിരുന്നു.
അവിടന്ന് അത് മദ്ധ്യയൂറോപ്യൻ രാജ്യങ്ങളിൽ ദിവസം തോറുമോ ആഴ്ചയിലൊരിക്കലോ ഉള്ള ദൈവമാതൃവണക്കത്തിന്റെ രൂപത്തിൽ പ്രചരിച്ചു.
ഇതിന്റെ ഭാഗമായ ചില ഭക്തിപദ്ധതികളിൽ തീർത്ഥാടനവും ഉൾപ്പെടുന്നു.
മാസാവസാനമായ മേയ്  31-ലെ വണക്കത്തിന്റെ ഭാഗമായി മാതാവിന്റെ പ്രതിമയോ ചിത്രമോ വഹിച്ചുകൊണ്ടുള്ള ഒരു പ്രദക്ഷിണവും പതിവാണ്‌.
മേയ്‌മാസവണക്കം ചിലപ്പോൾ പള്ളികൾക്കു വെളിയിൽ കാട്ടിലോ, പ്രത്യേകമായി സമർപ്പിക്കപ്പെട്ട തുറസ്ഥലങ്ങളിലോ നടത്തുന്നതും പതിവാണ്‌.
രണ്ടാം വത്തിക്കാൻ സൂനഹദോസിനു ശേഷം സഭയിൽ ഇതിനു മാന്ദ്യം സംഭവിച്ചെങ്കിലും ഇരുപതാം നൂറ്റാണ്ടിന്റെ അവസാന കാലങ്ങളിൽ ഇവ മുൻകാല ശക്തി പ്രാപിച്ചു.
അവലംബം 1 2 www.catholicculture.org/liturgicalyear/prayers/view.cfm?id=758 - ↑ വിക്കി ഗ്രന്ഥശാലയിൽ നല്ല മാതാവേ മരിയേ എന്ന ഗാനം ↑ http://de.wikipedia.org/wiki/Maiandacht
മാതൃകാമനുഷ്യൻ
കൈനിക്കര കുമാരപിള്ള രചിച്ച നാടകമാണ് മാതൃകാമനുഷ്യൻ .
1970-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
മാതുറിൻ ജാക്വിസ് ബ്രിസ്സൺ ഇംഗ്ലീഷ് വിലാസം https://ml.wikipedia.org/wiki/Mathurin_Jacques_Brisson
ഫ്രഞ്ച് ജീവശാസ്ത്രജ്ഞനും തത്ത്വചിന്തകനും ആയിരുന്നു മാതുറിൻ ജാക്വിസ് ബ്രിസ്സൺ (30 ഏപ്രിൽ 1723 – 23 ജൂൺ 1806) .
ഫോൺടെനെ-ലെ-കോംറ്റെയിലാണ് ജനിച്ചത്.
ജീവിതത്തിന്റെ ആദ്യഘട്ടത്തിൽ പ്രകൃതിചരിത്രത്തിന്റെ അന്വേഷണത്തിലാണ്  സമയം ചിലവഴിച്ചെങ്കിലും അദ്ദേഹം ആ മേഖലയിൽ ലെ റെഗ്നെ ആനിമൽ (1756), ഓർണിത്തോളജി (1760) എന്നിവ പ്രസിദ്ധീകരിക്കുകയുണ്ടായി.
അദ്ദേഹം ഗ്രേലാഗ് ഗൂസ് എന്ന ജലപക്ഷിയ്ക്ക് ടിപിക്കൽ സ്പീഷീസായതിനാൽ ജീനസ് നാമം ആൻസർ ആൻസർ എന്ന് നല്കുകയുണ്ടായി.
പാരീസിനടുത്തുള്ള ക്രോസി-സുർ-സെയ്‌നിലാണ് അദ്ദേഹം മരിച്ചത്.
അവലംബം പുറത്തേയ്ക്കുള്ള കണ്ണികൾ Works by or about മാതുറിൻ ജാക്വിസ് ബ്രിസ്സൺ at Internet Archive Gallica has a free digital download of  Brisson, Mathurin-Jacques Ornithologia sive Synopsis methodica sistens avium divisionem in ordines, sectiones, genera, species, ipsarumque varietates Leiden (1760–1763) in Microforme The French word for Search is Recherche.
Dictionnaire raisonné de physique, 2nd éd, Planches Archived 2020-08-03 at the Wayback Machine .
- Linda Hall Library
മാതൃ മരണങ്ങൾ
പ്രസവവുമായി ബന്ധപെട്ട അപകടാവസ്ഥകളാൽ ചിലപ്പോൾ മാതാവിന്റെ ജീവൻ അപകടത്തിലാകാം.
ഇത് വളരെ ഗുരുതരമായ ഒരവസ്ഥയാണ്.
പ്രസവാനന്തര രക്തസ്രാവം, അംനിയോട്ടിക്‌ ഫ്ലൂയിഡ് എമ്പോളിസം എന്നിവ ഗുരുതരമായ രോഗവസ്ഥകളാണ്.
പ്രസവശേഷം ഗർഭപാത്രം പൂർവസ്ഥിതിയിലേക്ക് ചിലപ്പോൾ ചരുങ്ങാറില്ല.
ഇത് കടുത്ത രക്തസ്രാവത്തിലേക്ക് നയിക്കുകയും, ശരീരം മരുന്നുകളോട് പ്രതികരിക്കാതിരിക്കുകയും, അമ്മയുടെ ജീവൻ നഷ്ടപ്പെടാൻ കാരണമാകുകയും ചെയ്യും.
മറ്റൊന്ന് അംനിയോട്ടിക്‌ ഫ്ലൂയിഡ് അമ്മയുടെ രക്തത്തിൽ കലരുകയും അത് സ്ത്രീയുടെ ജീവൻ അപകടത്തിലാക്കുകയും ചെയ്തേക്കാം.
മേൽപ്പറഞ്ഞ പല പ്രശ്നങ്ങളും പ്രസവം വളരെ സങ്കീർണ്ണമായ, ചിലപ്പോൾ ജീവൻ പോലും നഷ്ടപ്പെടുന്ന ഒന്നായി മാറ്റാറുണ്ട്.
അതുകൊണ്ട് തന്നെ പ്രസവം ആശുപത്രിയിൽ നടത്തുന്നതാണ് ഏറ്റവും നല്ലത്.
മാതാ ഗുജ്റി
മാതാ ഗുജ്റി (1624-1705) ഒൻപതാമത്തെ സിഖ് ഗുരുവായിരുന്ന ഗുരു തേജ് ബഹാദൂറിന്റെ പത്നിയും, പത്താമത്തെ സിഖ് ഗുരുവായിരുന്ന ഗുരു ഗോബിന്ദ് സിങിന്റെ മാതാവും ആയിരുന്നു.
സിഖ് ചരിത്രത്തിലെ ഒരു പ്രമുഖ വ്യക്തിത്വമായി കണക്കിലാക്കപ്പെടുന്നു.
കർതാപൂരിലെ ഭായ് ലാൽ ചന്ദ് സുബുലിക്കയുടെ പുത്രിയായി, പഞ്ചാബിലെ കപൂർത്തല ജില്ലയിൽ ഒരു സിഖ് ഗുർജർ കുടുംബത്തിലാണ് മാതാ ഗുജ്റി ജനിച്ചത്.
1633 ഫെബ്രുവരി 4 -ന് കർതാർപൂരിൽ വച്ച് ഗുരു തേജ് ബഹാദൂറിനെ വിവാഹം കഴിക്കുകയും അമൃത്സറിലെ ഭർത്താവിന്റെ കുടുംബത്തിൽ ചേരുകയും ചെയ്തു.
1635-ൽ കുടുംബം കിരാത്പൂരിലേക്ക് മാറി.
1644-ൽ ഗുരു തേജ് ബഹാദൂറിന്റെ പിതാവ് ഗുരു ഹർഗോബിന്ദിന്റെ മരണത്തോടെ മാതാ ഗുജ്രി തന്റെ ഭർത്താവും അമ്മായിയമ്മയുമായ മാതാ നാനകിക്കൊപ്പം അമൃത്സറിനടുത്തുള്ള ബകലയിലേക്ക് മാറി.
മാതാ ഗുജ്രിയും, അവരുടെ ഇളയ പേരക്കുട്ടികളായ ഫത്തേ സിങ് , സൊരാവർ സിങ് എന്നിവരും എന്ന  ഗോബിന്ദ് സിങിന്റെ സേവകനും പുരോഹിതജോലി ചെയ്യുന്നവനുമായ ഗംഗു എന്ന ബ്രാഹ്മണന്റെ പക്കൽ അഭയം പ്രാപിച്ചു.
എന്നാൽ ഗംഗു അവരെ വഞ്ചിക്കുകയും, അവരെ മുഗളർക്ക് ഒറ്റുകൊടുക്കുകയും ചെയ്തു.
സിർഹിന്ദിലെ ഗവർണറായ വസീർ ഖാന്റെ പിടിയിലായ അവരെ ഇസ്ലാം മതത്തിലേക്ക് പരിവർത്തനം ചെയ്യാൻ വിസമ്മതിച്ചതിനാൽ, മുഗൾ ചക്രവർത്തിയായ ഔറംഗസേബിന്റെ ആജ്ഞപ്രകാരം വധിച്ചു.
മാതാ ഗുജ്റിയെ ജീവനോടെ മഞ്ഞുകട്ടയിൽ കിടത്തിയും, പേരക്കുട്ടികളായ ഫത്തേസിങ്, സൊരാവർ സിങ് എന്നിവരെ ജീവനോടെ കല്ലറ കെട്ടിയടച്ചുമാണ് വധിച്ചത്.
മാതാ ഗുജ്രി, സാഹിബ്സാദെസ് എന്നിവരുടെ മൃതദേഹങ്ങൾ വീണ്ടെടുക്കാൻ സിർഹിന്ദിലെ തോഡാർ മൽ വലിയ വിലയായി സ്വർണ്ണ നാണയങ്ങൾ  നൽകി.
മാതാ ഗുജ്റി തന്റെ അവസാന നാലു ദിവസങ്ങൾ ചിലവഴിച്ച സ്ഥലത്ത് അവരുടെ സ്മരണയ്ക്കായി 'മാതാ ഗുജ്റി ഗുരുദ്വാര' പണികഴിപ്പിക്കപ്പെട്ടു.
വി. ശശി ഇംഗ്ലീഷ് വിലാസം https://ml.wikipedia.org/wiki/V.
സി.പി.ഐ നേതാവും ചിറയിൻകീഴ് നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് വി. ശശി .
എഞ്ചിനിയറിങ് ബിരുദധാരിയായ വി ശശി 1984ൽ ഡെപ്യൂട്ടി ഡയറക്ടറായി സർക്കാർ സർവീസിൽ പ്രവേശിച്ചു.
ഹാന്റ്‌ലൂം, ആർട്ടിസാൻസ് ഡെവലപ്‌മെന്റ് കോർപ്പറേഷൻ, കിൻഫ്ര എന്നീ സ്ഥാപനങ്ങളുടെ മാനേജിംഗ് ഡയറക്ടറായി പ്രവർത്തിച്ചിട്ടുണ്ട്.
കയർ വികസന വകുപ്പ്, ഹാൻഡ്‌ലൂം ആന്റ് ടെക്‌സ്റ്റൈൽസ് എന്നിവയുടെ ഡയറക്ടറായി.
കണ്ണൂർ സ്പിന്നിംഗ് മിൽ, മലപ്പുറം സ്പിന്നിംഗ് മിൽ, കുറ്റിപ്പുറം, തൃശൂർ, കൊല്ലം കൈത്തറി സഹകരണ സംഘങ്ങളുടെ ചെയർമാൻ എന്നീ സ്ഥാനങ്ങൾ വഹിച്ചു.
ദേവസ്വം ബോർഡ് അംഗമായിരുന്നിട്ടുണ്ട് .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി തൊട്ടടുത്ത എതിരാളി പാർട്ടി മൂന്നാം സ്ഥാനം പാർട്ടി 1 2016 ചിറയിൻകീഴ് നിയമസഭാമണ്ഡലം വി. ശശി സി.പി.ഐ. കെ.എസ്. അജിത് കുമാർ കോൺഗ്രസ് പി.പി. വാവ ബി.ജെ.പി. 2 2011 ചിറയിൻകീഴ് നിയമസഭാമണ്ഡലം വി. ശശി സി.പി.ഐ. കെ. വിദ്യാധരൻ കോൺഗ്രസ് അയിതൂർ സുരേന്ദ്രൻ അവലംബം
വി. വിജയകുമാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വി. വിജയകുമാർ
ഒരു മലയാള ഗ്രന്ഥകാരനാണ് വി.വിജയകുമാർ .
സാഹിത്യം, സംസ്ക്കാരം, ശാസ്ത്രം എന്നീ വിഷയങ്ങളിൽ ആനുകാലികങ്ങളിലും എഴുതാറുണ്ട്.
കേരള ഭാഷാ ഇൻസ്റ്റിറ്റ്യൂട്ടിന്റെ വൈജ്ഞാനികസാഹിത്യത്തിനുള്ള 2007-ലെ എൻ.വി. കൃഷ്ണവാരിയർ സാഹിത്യപുരസ്ക്കാരം നേടി.
ഏറ്റവും നല്ല ചലച്ചിത്രലേഖനത്തിനുള്ള  കേരള സംസ്ഥാന സർക്കാരിന്റെ 2013ലെ അവാർഡ് അടൂർ ഗോപാലകൃഷ്ണന്റെ ചലച്ചിത്രങ്ങളെ ആസ്പദമാക്കി എഴുതിയ ലേഖനത്തിനു ലഭിച്ചു.
കേരള സാഹിത്യ അക്കാഡമിയുടെ 2020 ലെ ജി എൻ പിള്ള അവാർഡ് "ശാസ്ത്രവും തത്വചിന്തയും '' എന്ന പുസ്തകത്തിനു ലഭിച്ചു.
പുസ്തകങ്ങൾ ക്വാണ്ടം ഭൌതികത്തിലെ ദാർശനികപ്രശ്നങ്ങൾ - മാതൃഭൂമി ബുക്ക്സ് ഉത്തരാധുനികശാസ്ത്രം: വിശ്ലേഷണവും വിമർശനവും - പൂർണ്ണ പബ്ലിക്കേഷൻസ് ആത്മസമരങ്ങൾ - ഇൻസൈറ്റ് പബ്ലിക്ക കഥയിലെ പ്രശ്നലോകങ്ങൾ -  J P, Mumbai ശാസ്ത്രം, ദർശനം, സംസ്ക്കാരം - കേരള ഭാഷ ഇൻസ്റ്റിറ്റ്യൂട്ട് ശാസ്ത്രവും തത്വചിന്തയും - കേരള ഭാഷ ഇൻസ്റ്റിറ്റ്യൂട്ട് കഥയിലിലില്ലാത്തത് - ലോഗോസ് ബുക്ക്സ് പ്രതിരോധത്തിന്റെ അടയാളങ്ങൾ - ഐ ബുക്ക്സ് ശാസ്ത്രത്തിന്റെ ജ്ഞാനശാസ്ത്രം  - ചിന്ത പബ്ലിഷേഴ്സ് കാഴ്ച : ചലച്ചിത്രവും ചരിത്രവും - ഐ ബുക്‌സ്, കോഴിക്കോട് വെള്ളിത്തിരയിലെ പ്രക്ഷോഭങ്ങൾ - ഐ ബുക്‌സ്, കോഴിക്കോട് ജനകീയസംസ്കാരസമീക്ഷ (എഡിറ്റർ) - ഐ ബുക്‌സ്, കോഴിക്കോട് ജീവിതരേഖ
1962 ജൂലൈ 5 ന് ജനിച്ചു.
സ്വദേശം തൊടുപുഴയ്ക്കടുത്ത് കുടയത്തൂർ.
അച്ഛൻ: വി.വാസുദേവൻ നായർ അമ്മ: പി.എൻ. കമലമ്മ.
കേരള സർക്കാരിന്റെ കൃഷി വകുപ്പ്, ക്ഷീരവികസന വകുപ്പ്, കാഞ്ഞിരപ്പള്ളി സെന്റ് ഡൊമിനിക്സ് കോളേജ്, മലപ്പുറം ഗവ.
കോളേജ് എന്നിവിടങ്ങളിൽ പ്രവൃത്തിയെടുത്തിട്ടുണ്ട്.
2000 മുതൽ  പാലക്കാട് ഗവ.
വിക്ടോറിയ കോളേജിൽ അദ്ധ്യാപകനായിരുന്നു.
2019 ൽ  വിരമിച്ചു.
തൃശ്ശൂരിൽ  താമസിക്കുന്നു.
അവലംബം http://www.keralafilm.com/images/state_film_awards2013.pdf Archived 2017-03-14 at the Wayback Machine .
https://truecopythink.media/tag/v-vijayakumar
വി. വിശ്വനാഥൻ ഇംഗ്ലീഷ് വിലാസം https://ml.wikipedia.org/wiki/V.
വി. വിശ്വനാഥൻ (25 ജനുവരി 1909 – 16 ജനുവരി 1987) മെയ് 15, 1967 മുതൽ മാർച്ച് 31, 1973 വരെ കേരളത്തിന്റെ ഗവർണ്ണറായിരുന്നു.
കേരളത്തിൽ പാലക്കാട് ജില്ലയിലെ ത്രിക്കടേരിയിൽ ജനിച്ചു.
കേരളത്തിന്റെ ഗവർണ്ണർ ആയ ആദ്യ മലയാളി ആയിരുന്നു വി. വിശ്വനാഥൻ.
തന്റെ സ്വദേശത്ത് ഗവർണ്ണറായി നിയമിക്കുക എന്നത് അന്നു വരെ സാധാരണമായിരുന്നില്ല.
1930ൽ സിവിൽ സർവീസിൽ ചേരുന്നതിനു മുമ്പ് അദ്ദേഹം ബാംഗളൂർ സെൻട്രൽ കോളെജിലും ലണ്ടൻ യൂണിവേഴ്സിറ്റി കോളജിലും ഒക്സ്ഫഡിലെ ബല്ലിയോൽ കോളേജിലും പഠിച്ചു.
കേരളത്തിലെ മുഖ്യമന്ത്രിയായിരുന്ന ഇ.
എം. എസ് നമ്പൂതിരിപ്പാടുമായി അദ്ദേഹം പൊരുത്തപ്പെട്ടില്ല.
വി. ശശികുമാർ ഇംഗ്ലീഷ് വിലാസം https://ml.wikipedia.org/wiki/V.
_Sasikumar
പെരിന്തൽമണ്ണ നിയമസഭാമണ്ഡലം മുൻ എം‌എൽ‌എയും, നാഷണൽ കൺസ്ട്രക്ഷൻ വർക്കേഴ്സ് ഫെഡറേഷൻ ഓഫ് ഇന്ത്യയുടെ ദേശീയ സെക്രട്ടറിയും ആണ് വി. ശശികുമാർ .
നിലവിൽ അദ്ദേഹം കേരള കെട്ടിട നിർമാണ തൊഴിലാളി ക്ഷേമ ബോർഡ് ചെയർമാനാണ്.
അദ്ദേഹം ഇഎംഎസ് മെമ്മോറിയൽ സഹകരണ ആശുപത്രി റിസർച്ച് സെന്റർ, മലപ്പുറത്തിൻ്റെ ഡയറക്ടറും ഇഎംഎസ് മെമ്മോറിയൽ ചാരിറ്റബിൾ ട്രസ്റ്റ് മാനേജിങ് ട്രസ്റ്റിയുമാണ്.
മലപ്പുറത്തെ ചെറിയാട് സ്മാരക ട്രസ്റ്റ് ആൻഡ് ലൈബ്രറി ചെയർമാൻ കൂടിയാണ് അദ്ദേഹം.
ഇൻ്റർനാഷണൽ ട്രേഡ് യൂണിയൻ പ്ലാറ്റ്ഫോം ആയ യു.ഐ.ടി.ബി.ബി (Union internationale des syndicats des travailleurs du bâtiment, du bois et des matériaux de construction) സെക്രട്ടറിയേറ്റ് മെമ്പർ കൂടിയാണ് അദ്ദേഹം.
ശങ്കരൻ്റെയും നാരായണിയുടെയും മകനായി 1961 ജൂൺ 17 ന് പെരിന്തൽമണ്ണയിൽ ജനിച്ചു.
ഭാര്യ ബദറുന്നിസ .
കെ മലപ്പുറം മുനിസിപ്പൽ കോർപ്പറേഷന്റെ മുൻ ചെയർപേഴ്‌സണും കേരള സ്‌കൂൾ ടീച്ചേഴ്‌സ് അസോസിയേഷൻ സംസ്ഥാന സെക്രട്ടറിയുമായിരുന്നു.
മകൾ നിസ വലിയപറമ്പിൽ ഡോക്ടറായി ജോലി ചെയ്യുന്നു.
പെരിന്തൽമണ്ണയിലെ ഗവൺമെന്റ് ഹൈസ്കൂളിൽ നിന്ന് സെക്കണ്ടറി സ്കൂൾ വിദ്യാഭ്യാസം പൂർത്തിയാക്കിയ ശേഷം ശശികുമാർ പെരിന്തൽമണ്ണയിലെ പിടിഎം ഗവൺമെന്റ് കൊളേജിൽ നിന്ന് പ്രീ ഡിഗ്രി നേടി.
1982 ൽ കാലിക്കട്ട് സർവകലാശാലയ്ക്ക് കീഴിലെ മലപ്പുറം ഗവൺമെന്റ് കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി.
പാലക്കാട് കോ-ഓപ്പറേറ്റീവ് ട്രെയിനിംഗ് കൊളേജിൽ നിന്ന് സഹകരണത്തിൽ പിജി ഡിപ്ലോമയും പൂർത്തിയാക്കി.
രാഷ്ട്രീയ ജീവിതം വിദ്യാർത്ഥി പ്രസ്ഥാനം
സ്റ്റുഡന്റ്‌സ് ഫെഡറേഷൻ ഓഫ് ഇന്ത്യയിലൂടെയാണ് ശശികുമാർ രാഷ്ട്രീയത്തിലേക്ക് പ്രവേശിച്ചത്.
വിദ്യാർത്ഥി രാഷ്ട്രീയത്തിലെ ആദ്യകാല ഇടപെടൽ അദ്ദേഹത്തെ 1974-75 കാലഘട്ടത്തിൽ പെരിന്തൽമണ്ണ മോഡൽ ഹയർ സെക്കൻഡറി സ്കൂളിലെ സ്കൂൾ സ്പീക്കറാക്കി.
1970–85 വരെ ശശികുമാറിലെ വിദ്യാർത്ഥി പ്രവർത്തകൻ ചലനാത്മകനായിരുന്നു, ഈ കാലയളവിൽ അദ്ദേഹം വിദ്യാർത്ഥികളെ പ്രതിനിധീകരിച്ച് വിവിധ ഓഫീസുകളിലേക്ക് തിരഞ്ഞെടുക്കപ്പെട്ടു.
കാലിക്കട്ട് സർവകലാശാലയ്ക്ക് കീഴിൽ പെരിന്തൽമണ്ണയിലെ പിടിഎം ഗവൺമെന്റ് കോളേജിനെ പ്രതിനിധീകരിച്ച് യൂണിയൻ കൗൺസിലർ (1976–77).
മലപ്പുറം ഗവൺമെന്റ് കോളേജ് ചെയർമാൻ (1979–80).
കാലിക്കട്ട് സർവകലാശാലയ്ക്ക് കീഴിിലെ മലപ്പുറം ഗവൺമെന്റ് കോളേജിനെ പ്രതിനിധീകരിച്ച് യൂണിവേഴ്സിറ്റി യൂണിയൻ കൗൺസിലർ (1980–81).
1976–79 വരെ എസ്‌എഫ്‌ഐയുടെ മലപ്പുറം ജില്ലാ കമ്മിറ്റിയുടെ ജോയിന്റ് സെക്രട്ടറിയായി തിരഞ്ഞെടുക്കപ്പെട്ടു.
പിന്നീട് എസ്‌എഫ്‌ഐ മലപ്പുറം ജില്ലാ കമ്മിറ്റി (1980–82) പ്രസിഡന്റും എസ്‌എഫ്‌ഐയുടെ സംസ്ഥാന കമ്മിറ്റി അംഗവുമായി.
യുവജന ആക്ടിവിസം
വി. ശശികുമാർ ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ (ഡി.വൈ.എഫ്.ഐ) യുടെ പ്രവർത്തനങ്ങളിൽ ഏർപ്പെടുകയും വിവിധ പദവികൾ ഏറ്റെടുക്കുകയും ചെയ്തു: പെരിന്തൽമണ്ണ ബ്ലോക്ക് കമ്മിറ്റി സെക്രട്ടറി, ഡി.വൈ.എഫ്.ഐ (1982–83).
മലപ്പുറം ജില്ലാ കമ്മിറ്റി വൈസ് പ്രസിഡന്റ്, ഡി.വൈ.എഫ്.ഐ (1987–90).
മലപ്പുറം ജില്ലാ കമ്മിറ്റി സെക്രട്ടറി, ഡി.വൈ.എഫ്.ഐ (1992-1994).
കേരള സ്റ്റേറ്റ് കമ്മിറ്റി ജോയിന്റ് സെക്രട്ടറി, ഡി.വൈ.എഫ്.ഐ (1994–97).
ഡി.വൈ.എഫ്.ഐയുടെ കേന്ദ്ര കമ്മിറ്റി അംഗം.
ട്രേഡ് യൂണിയൻ ആക്ടിവിസം
എസ്‌എഫ്‌ഐ, ഡി‌വൈ‌എഫ്‌ഐ എന്നിവയിലെ ഇടപെടലിന് പുറമെ 1978 മുതൽ ശശികുമാർ ട്രേഡ് യൂണിയൻ പ്രസ്ഥാനത്തിൽ സജീവമായിരുന്നു.
സെന്റർ ഓഫ് ഇന്ത്യൻ ട്രേഡ് യൂണിയനുകളുമായി (സിഐടിയു) അഫിലിയേറ്റ് ചെയ്തിട്ടുള്ള കൺസ്ട്രക്ഷൻ വർക്കേഴ്സ് ഫെഡറേഷൻ ഓഫ് ഇന്ത്യയുടെ ദേശീയ സെക്രട്ടറിയാണ് അദ്ദേഹം.
പാർട്ടി രാഷ്ട്രീയം
മലപ്പുറത്തെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (മാർക്സിസ്റ്റ്) പ്രമുഖ മുഖമാണ് ശശികുമാർ.
പെരിന്തൽമണ്ണയിലെ സിപിഐഎമ്മിന്റെ ഏരിയ സെക്രട്ടറി (1997-2000).
1997 മുതൽ മലപ്പുറത്ത് സി.പി.ഐ (എം) ജില്ലാ കമ്മിറ്റി അംഗം.
2001 മുതൽ മലപ്പുറത്ത് സി.പി.ഐ (എം) ജില്ലാ സെക്രട്ടേറിയറ്റ് അംഗം.
ശശികുമാർ 2001, 2006, 2011, 2016 വർഷങ്ങളിൽ പെരിന്തൽമണ്ണയിൽ നിന്ന് സംസ്ഥാന നിയമസഭയിലേക്ക് മത്സരിച്ചിട്ടുണ്ട്.
2006 ലെ കേരള നിയമസഭാ തെരഞ്ഞെടുപ്പിൽ ഇന്ത്യൻ യൂണിയൻ മുസ്‌ലിം ലീഗിലെ (ഐയുഎംഎൽ) ഹമീദ് മാസ്റ്ററെ പരാജയപ്പെടുത്തി അദ്ദേഹം തന്റെ ആദ്യ വിജയം അടയാളപ്പെടുത്തി.
2006-2010 വരെ കേരള നിയമസഭയിലെ ഹൗസ് കമ്മിറ്റി അംഗമായിരുന്നു.
വർഷം നിയോജകമണ്ഡലം വിജയി വോട്ടുകൾ രാഷ്ട്രീയ പാർട്ടി റണ്ണർ അപ്പ് വോട്ടുകൾ രാഷ്ട്രീയ പാർട്ടി മാർജിൻ 1 2001 പെരിന്തൽമണ്ണ
നിയമസഭാമണ്ഡലം നാലകത്ത്
സൂപ്പി 64072 ഇന്ത്യൻ
യൂണിയൻ
മുസ്ലിം ലീഗ് വി.ശശികുമാർ 58166 സി പി ഐ  (എം) 5906 2 2006 പെരിന്തൽമണ്ണ നിയമസഭാമണ്ഡലം വി. ശശികുമാർ 76059 സി.പി.ഐ (എം) ഹമീദ് മാസ്റ്റർ 62056 ഇന്ത്യൻ യൂണിയൻ മുസ്ലിം ലീഗ് 14003 3 2011 പെരിന്തൽമണ്ണ നിയമസഭാമണ്ഡലം മഞ്ജലാംകുഴി അലി 69,730 ഇന്ത്യൻ യൂണിയൻ മുസ്ലിം ലീഗ് വി. ശശികുമാർ 60,141 സി.പി.ഐ (എം) 9,589 4 2016 പെരിന്തൽമണ്ണ നിയമസഭാമണ്ഡലം മഞ്ജലാംകുഴി അലി 70,990 ഇന്ത്യൻ യൂണിയൻ മുസ്ലിം ലീഗ് വി. ശശികുമാർ 70,411 സി.പി.ഐ (എം) 579 പരാമർശങ്ങൾ
വി. രാമയ്യങ്കാർ ഇംഗ്ലീഷ് വിലാസം https://ml.wikipedia.org/wiki/V.
_Ramiengar
വെമ്പാക്കം രാമയ്യങ്കാർ സി.എസ്.ഐ. (ജനനം: 1826 - മരണം 1887 മേയ് 10) ഉദ്യോഗസ്ഥനും ഭരണകർത്താവുമായിരുന്നു.
ഇദ്ദേഹം 1880 മുതൽ 1887 വരെ തിരുവിതാംകൂറിന്റെ ദിവാനായിരുന്നു.
1826-ൽ ചെങ്കൽപ്പെട്ട് ജില്ലയിൽ വെമ്പാക്കം എന്ന സ്ഥലത്താണ് ഇദ്ദേഹം ജനിച്ചത്.
മദ്രാസ് സർവ്വകലാശാലയിലാണ് വിദ്യാഭ്യാസം നടത്തിയത്.
ഇതിനുശേഷം മറാഠ കച്ചേരിയിൽ പരിഭാഷ ചെയ്യുന്ന ജോലിയിൽ പ്രവേശിക്കുകയും ക്രമേണ നായിബ് ശിരസ്തദാരായി മാറുകയും ചെയ്തു.
പിന്നീട് ഇദ്ദേഹത്തിന് ഹെഡ് ശിരസ്തദാരായി ജോലിക്കയറ്റം ലഭിച്ചു.
1861-ൽ ഇദ്ദേഹത്തിന് സബ് കളക്ടറായി നിയമനം ലഭിക്കുകയും പിന്നീട് ഡെപ്യൂട്ട് കളക്ടറായി സ്ഥാനക്കയറ്റം ലഭിക്കുകയും ചെയ്തു.
1867-ൽ രാമയ്യങ്കാർ മദ്രാസ് ലെജിസ്ലേറ്റീവ് കൗൺസിലിലേയ്ക്ക് നാമനിർദ്ദേശം ചെയ്യപ്പെട്ടു.
ഇവിടെ 1867 മുതൽ 1879 വരെ ഇദ്ദേഹം ജോലി ചെയ്യുകയുണ്ടായി.
1880-ൽ ഇദ്ദേഹം തിരുവിതാംകൂർ ദിവാനായി നിയമിതനായി.
1887 വരെ ഇദ്ദേഹം ജോലിയിൽ തുടർന്നു.
വിരമിച്ച ശേഷം ഇദ്ദേഹം മദ്രാസിലേയ്ക്ക് മടങ്ങുകയും 1887 മെയ് 10-ന് മരിക്കുകയും ചെയ്തു.
തിരുവിതാംകൂറിലെ ഉദ്യോഗങ്ങൾക്ക് തമിഴ് ബ്രാഹ്മണന്മാർക്ക് മുൻഗണന നൽകി എന്ന ആരോപണം ഇദ്ദേഹത്തിനെതിരേ ഉയർന്നിട്ടുണ്ട്.
പരമ്പരാഗത അയ്യങ്കാർ കുടുംബത്തിലാണ് ഇദ്ദേഹം ജനിച്ചത്.
മൂന്നു മക്കളിൽ ഇളയവനായിരുന്നു ഇദ്ദേഹം.
ബ്രിട്ടീഷ് ഈസ്റ്റ് ഇൻഡ്യ കമ്പനിയുടെ ഗുമസ്തനും രേഖാസൂക്ഷിപ്പുകാരനുമായിരുന്നു ഇദ്ദേഹത്തിന്റെ അച്ഛൻ.
1841 ഏപ്രിലിൽ മദ്രാസിലെ ഗവണ്മെന്റ് ഹൈസ്കൂൾ ആരംഭിച്ചപ്പോൾ ചേർന്ന ആദ്യത്തെ ആറു വിദ്യാർത്ഥികളിൽ ഒരാളായിരുന്നു രാമയ്യങ്കാർ.
വിദ്യാഭ്യാസത്തിനിടെ ഭൗതികശാസ്ത്രം, ജ്യോതിശാസ്ത്രം എന്നിവയിൽ ഇദ്ദേഹത്തിന് താല്പര്യം ജനിക്കുകയുണ്ടായത്രേ.
വിദ്യാഭ്യാസത്തിനായി പാച്ചിയപ്പ ചാരിറ്റീസിന്റെ സ്കോളർഷിപ്പും ഇദ്ദേഹത്തിന് ലഭിച്ചു.
ഔദ്യോഗിക ജീവിതത്തിന്റെ ആദ്യ വർഷങ്ങൾ
വിദ്യാഭ്യാസം പൂർത്തിയായപ്പോൾ ഇദ്ദേഹത്തിന് മറാഠ കച്ചേരിയിൽ പരിഭാഷകനായി ജോലി ലഭിച്ചു.
1850 സെപ്റ്റംബറിൽ ഇദ്ദേഹത്തിന് നെല്ലൂരിലെ ഹെഡ് മുൻഷിയായി ജോലി ലഭിച്ചു.
1854-ന്റെ തുടക്കം വരെ ഇദ്ദേഹം ഇവിടെ തുടർന്നു.
പൊതുമരാമത്ത് വകുപ്പിൽ ഡെപ്യൂട്ടി രജിസ്ട്രാറായാണ് ഇദ്ദേഹത്തിന് പിന്നീട് നിയമനം ലഭിച്ചത്.
1855 മുതൽ 1857 വരെ ഇദ്ദേഹം നെല്ലൂരിലെ നായിബ് ശിരസ്തദാരായിരുന്നു.
1857 മാർച്ചിൽ ഇദ്ദേഹത്തിന് തഞ്ചാവൂരിലെ ഹെഡ് ശിരസ്തദാരായി സ്ഥാനക്കയറ്റം ലഭിച്ചു.
1859-ൽ അസിസ്റ്റന്റ് ഇമാം കമ്മീഷണറായി ജോലി ലഭിക്കുന്നതുവരെ ഇദ്ദേഹം ഹെഡ് ശിരസ്തദാരായി തുടർന്നു.
കാവേരീ തടത്തിലെ ഒളങ്ക് പ്രദേശങ്ങളുടെ റവന്യൂ സെറ്റിൽമെന്റ് ഇദ്ദേഹത്തിന്റെ കാലയളവിലാണ് നടന്നത്.